**ELŐTERJESZTÉS**

Mórágy Község Képviselő - testületének 2021. július 16-i

rendes/rendkívüli testületi ülésére

|  |  |
| --- | --- |
| Tárgy: | 2020. évi adóigazgatási feladatokról szóló beszámoló |
| Előterjesztő: | Filczinger Ágnes jegyző |
| Előterjesztést készítette: | Simondi Zoltánné igazgatási előadó |
| Előterjesztés száma: | 58. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

***Magyarország helyi önkormányzatairól szóló 2011. évi LXXXIX. törvény (Mötv.) a helyi közügyek, valamint a helyben biztosítható közfeladatok körében ellátandó helyi önkormányzati feladatok közé sorolja a helyi adóval kapcsolatos feladatokat.***

***Az önkormányzat Képviselő-testületének egyik alapjoga, hogy önkormányzati rendelet útján a helyi adóztatást szabályozza a törvényi keretek között, míg egyes adók, díjak (gépjárműadó, talajterhelési díj) esetében központi, egységes szabályozás a mérvadó.***

***Helyi adók tekintetében törvényi keretek közt a Képviselő-testület dönt a helyi adók bevezetéséről, az alkalmazott adómértékekről, kedvezményekről és mentességekről a helyi sajátosságokhoz, a gazdálkodási követelményekhez, és az adóalanyok teherviselő képességéhez igazodva.***

*Az adóigazgatási eljárások terén* ***2018.01.01-****től gyökeres átalakulások következtek be, amelyek alapvetően megváltoztatták az eljárási rendet. Az új jogszabályok:*

***Az adózás rendjéről szóló 2017. évi CL törvény***

***Az adóigazgatási rendtartásról szóló 2017. évi CLI. törvény***

***Az adóhatóság által foganatosítandó végrehajtási eljárásokról szóló 2017. évi CLIII. törvény Az adóigazgatási eljárás részletszabályairól szóló 465/2017.(XII.28.) Kormányrendelet.***

*Kapcsolódó jogszabályként változott* ***A helyi adókról szóló 1990. évi C. törvény,***

*valamint az elektronikus ügyintézés általánossá tétele miatt kellett újként alkalmazni*

***Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény rendelkezéseit****.*

*Központi adók, díjak nyilvántartása és beszedése tekintetében az önkormányzati adóhatóság feladataira irányadó jogszabályok:*

***A gépjárműadóról szóló 1991. évi LXXXII. törvény (Gjt.)***

***A környezetterhelési díjról szóló 2003. évi LXXXIX. törvény***

2020. évben kormányrendeletekkel is szabályozták a helyi adó alakulását

- a Gazdasági Akcióterv keretében a koronavírus-járvány gazdasági hatásának mérséklése érdekében szükséges adózási könnyítésekről szóló 140/2020(IV.21) kormányrendelet- iparűzési adó és idegenforgalmi adó és a fizetési könnyítéseket tartalmazza.

- a koronavírus-világjárvány nemzetgazdaságot érintő hatásának enyhítése érdekében szükséges egyes intézkedésekről szóló 639/2020. (XII:22) Korm. rendelet iparűzési adóval kapcsolatos engedményt tartalmaz.

- a Magyarország 2020. évi központi költségvetésének a vészhelyzettel összefüggő eltérő szabályairól szóló 92/2020.(IV.6.) Korm. rendelet 4. §.-a miszerint a 2020. évben beszedett gépjárműadó 100%.-ban a központi költségvetést illeti meg.

**2017. február hó 21-én** sikeres adatmigrálást hajtottunk végre, ettől az időponttól kezdődően már az **ASP** rendszer ***Adó szakrendszerében*** dolgozunk. Az ASP rendszer ***Iratkezelő szakrendszeréhez, a Keretrendszerhez, valamint az Űrlapmenedzsmenthez*** 2018.01.01.-től

kapcsolódtunk. Ezen szakrendszerek működésének elsajátítása, a folyamatos frissítések, módosítások követése nem volt zökkenőmentes, használatuk mellett a szokásos napi feladatainkat is igyekeztünk maradéktalanul ellátni.

2020. évben fő adózó számláját kezeltük.

**Az adózók száma adónemenként**:

építményadó: 9

gépjárműadó:290

helyi iparűzési adó:87

bírság:5

kommunális adó:297

A **kivetésen alapuló** adónemek esetében**:**

**2 db építményadó**

**52 db gépjárműadó**

**4 db kommunális** adó egyedi határozat meghozatalára került sor. Az építmény és a kommunális adó tekintetében mind az ingatlan eladóját, mind pedig vevőjét is bevallási kötelezettség terheli, mely kötelezettség teljesítését folyamatosan figyelemmel kell kísérni, és felhívni az adózót annak teljesítésére.

***2020. évben 6 db. felhívást küldtünk bevallási kötelezettség teljesítésére.***

Az **önadózás alapján** működő adónemek helyi iparűzési adó – bevallások feldolgozása folyamatosan történt, a bevallást elmulasztókat felszólítottuk.

***49 db. iparűzési adó bevallás, 1 db ideiglenes jellegű iparűzési bevallás, 23 db. bejelentkezés, változás bejelentés bevallás feldolgozására került sor***.

2017. évtől kezdődően a jogszabály lehetőséget biztosít az adózók számára, hogy a helyi iparűzési adó bevallásaikat a Nemzeti Adó és Vámhivatalhoz nyújtsák be, mely -tartalmi vizsgálat nélkül- ezen bevallásokat az önkormányzati adóhatósághoz továbbítja. 2020.-ban az összesen feldolgozott bevallások 99 %.-a a NAV-on keresztül került beküldésre, ezeket az állami adóhatóság elektronikus úton továbbította felénk. Mivel az összefüggéseket, hibákat a NAV program nem ellenőrzi, ezek nagy részét is kézzel kellett a programba berögzíteni.

Az adóbevallások feldolgozása során a hibásan benyújtott bevallásokat javítottuk, erről az adózók részére **értesítést** küldtünk. Sajnos nagyon sok a hibásan benyújtott bevallás, a könyvelők többsége nincsen tisztában vagy az előlegszámítási szabályokkal, vagy pedig a befizetett előlegek mértékével. A számítási hiba miatt kibocsájtott értesítések mellé

évek óta jogszabályi hivatkozást és magyarázatot küldünk segítségként az adózók számára.

Az adócsoport munkáját segítve a Nemzeti adó-és Vámhivatal folyamatosan küldi a vállalkozók és a vállalkozások esetében bekövetkezett változásokat. 2020 évben közel 150 adatszolgáltatás érkezett, mely feldolgozásra került.

Az adócsoport feladatkörébe tartozik az **adó-és értékbizonyítvány** elkészítése, 15 db. értékelés készült, ebből 10 db. hagyatékhoz, db 3 önálló bírósági végrehajtónak és 2 db. gyámügyi eljáráshoz.

2020. évben 4 db. adóhatósági bizonyítvány kiadására került sor az adózók részére.

A hátralékos állomány figyelemmel kísérését kiemelt feladatként kezeljük:

a 10.000,-Ft-ot meghaladó hátralékos adózók kigyűjtése után **2020 június hónapban 15 db. és 2020. október hónapban 9 db. fizetési felszólítást küldtünk ki.**

-  **2 db** hatósági átutalási megbízást (inkasszo) adtunk ki, valamin 2 adózó gépkocsiját kivontuk a forgalomból adóhátralék miatt.

**A hatósági átutalási megbízások kiadása következtésben 200.000.-Ft hátralék beszedésére került sor.**

**A 2020. évet közel 4.000.000.- hátralékkal zártuk, amely több év hátralék összege.**

**Adóbevételek alakulása 2020. évben:**

**gépjárműadó: 3.557.744.-Ft**

**építményadó: 176.250.-Ft - a központi költségvetés bevétele -**

**kommunális adó: 1.886.515.-Ft**

**iparűzési adó:4.129.676.-Ft**

**pótlék: 20.000.-Ft**

A behajtási cselekményeken túl – napi rendszerességgel végeztük el a jogszabályok által előírt feladatokat: évi 2 alkalommal kiértesítettük az adózókat számlaegyenlegükről (a márciusi, és a szeptemberi fizetési határidőt megelőzően). Ennek keretében évi 2 alkalommal mintegy 350 db értesítőt készítettünk el.

A beérkezett adóbefizetéseket folyamatosan jóváírtuk az adózók számláin, a változásokat (pl.: építmény, telek adás-vétel) átvezettük, valamint a túlfizetéseket kérelemre átvezettük vagy visszautaltuk az adózónak.

Adóhatósági feladatként az önálló bírósági végrehajtók és a Kormányhivatal által küldött ingó és ingatlanárverési hirdetményeket kezeltük.

A jogszabályi előírások alapján negyedévente adózárás készült, elvégezésre kerültek a kötelező adatszolgáltatások a Magyar Államkincstár valamint az önkormányzat Gazdálkodási előadója felé.

Kérem a Tisztelt Képviselő-testületet, hogy az előterjesztést megvitatni, a határozati javaslatot elfogadni szíveskedjen.

Mórágy, 2021. július 7. Simondi Zoltánné

adóügyi előadó

**Határozati javaslat**

Mórágy Község Önkormányzat Képviselő-testülete **a** 2020. évi adóigazgatási feladatokról szóló beszámoló elfogadja.

Felelős: Glöckner Henrik polgármester

Határidő: 2021. augusztus 13.